Source: https://alkotmanybirosag.hu/kozlemenyek?ev=2015
Timestamp: 2019-09-19 02:43:23
Document Index: 8335440

Matched Legal Cases: ['bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság\n', 'bíróság ', 'bíróság ', 'bíróság ', 'bíróság ', 'Kúria ', 'Kúria ', 'bíróság ', 'bíróság ', 'bíróság ', 'bíróság ']

Lenkovics: kezd kialakulni az Alkotmánybíróság iránti új bizalom
Budapest, 2015. december 15., kedd (MTI) – Kezd kialakulni egyfajta új bizalom az Alkotmánybíróság iránt, egyre több beadvány érkezik a testülethez – mondta Lenkovics Barnabás, az Alkotmánybíróság elnöke a Kossuth Rádió 180 perc című műsorában kedd reggel.
Közlemény az állami tulajdonú földek értékesítéséről szóló szabályok vizsgálatáról
Az Alkotmánybíróság 2015. december 14-én hozott határozatában megállapította, hogy a „Földet a gazdáknak!” Program keretében az állami tulajdonú földek földművesek részére történő értékesítéséhez szükséges intézkedésekről szóló kormányhatározatnak az állami tulajdonú földterületek értékesítéséből származó bevétel felhasználásáról szóló rendelkezése ellentétes a korábban törvényi szinten megállapított felhasználási célokkal. Az Alkotmánybíróság ezért a kormányhatározat e pontját megsemmisítette.
Közlemény a forintosítási törvény alkotmányosságával összefüggésben
Az Alkotmánybíróság az Ügyrend 12. §-a alapján 2015. december 25-től 2016. január 8-ig ítélkezési szünetet tart.
Az Alkotmánybíróság az Ügyrend 12. §-a alapján 2015. december 25-től 2016. január 8-ig ítélkezési szünetet tart. Az ítélkezési szünet időtartama az Ügyrend 55. § (4) bekezdése alapján az Ügyrendben meghatározott határidőkbe nem számít bele. Nem érinti ugyanakkor az ítélkezési szünet az Abtv.-ben megállapított, így az alkotmányjogi panasz benyújtására nyitva álló határidőket.
Közlemény a Quaestor károsultak kárrendezését biztosító követeléskezelő alap létrehozásáról szóló törvény vizsgálatáról
Az Alkotmánybíróság 2015. október 20-i ülésén megkezdte, majd 2015. november 3-i és 2015. november 10-i ülésén folytatta a Quaestor károsultak kárrendezését biztosító követeléskezelő alap létrehozásáról szóló törvény egyes rendelkezéseinek alaptörvény-ellenességét állító indítványok tárgyalását, azonban az ügyben döntést nem hozott. Az ügy további előkészítését követően a következő tárgyalásra 2015. november 17-én kerül sor.
Közlemény a férfiak és nők egyenlő nyugdíjkorhatárára vonatkozó népszavazási kezdeményezésről szóló végzés tárgyában hozott kúriai döntés vizsgálatáról
Az Alkotmánybíróság közleménye a férfiak és nők egyenlő nyugdíjkorhatárára vonatkozó népszavazási kezdeményezésről szóló végzés tárgyában hozott kúriai döntés vizsgálatáról
Elhunyt Zlinszky János, az Alkotmánybíróság volt tagja
2015. június 18-án, életének 88. évében elhunyt Zlinszky János egyetemi tanár, az Alkotmánybíróság volt tagja, a magyar jogásztársadalom jeles képviselője.
Közlemény a földbizottságokra vonatkozó egyes rendelkezések vizsgálatáról szóló AB határozatról
Az Alkotmánybíróság ma meghozott és nyilvánosan kihirdetett határozatában döntött azokról a bírói kezdeményezésekről, amelyek a földbizottságokra vonatkozó egyes törvényi rendelkezéseket kifogásolták. A testület a földbizottságok állásfoglalásának felülbírálhatóságával kapcsolatban több korlátozó szabályt megsemmisített, a földbizottságok eljárásával kapcsolatban pedig alkotmányos követelményeket fogalmazott meg.
Az Alkotmánybíróság közleménye az állami földvagyon kezelésével összefüggő szabályok módosításának előzetes alkotmányossági vizsgálatáról
Az Alkotmánybíróság a köztársasági elnök indítványa alapján a kihirdetése előtt megvizsgálta az állami földvagyon kezelésének szabályait módosító törvény Alaptörvénnyel való összhangját. A testület ma meghozott és nyilvánosan kihirdetett határozatában az indítvány két elemének helyt adott, ezért a törvény nem hirdethető ki.
Nyilvános hirdetést tart az Alkotmánybíróság
Az Alkotmánybíróság teljes ülése 2015. június 1-én nyilvánosan hirdeti ki két határozatát
Sulyok Tamás lett az Alkotmánybíróság elnökhelyettese
Az Alkotmánybíróság teljes ülése Lenkovics Barnabás elnök javaslatára Sulyok Tamás alkotmánybírót választotta a testület elnökhelyettesévé.
Paczolay Péter, az Alkotmánybíróság volt elnöke Amicus Curiae emlékérmet kapott
A Kúria által adományozott kitüntetést Darák Péter elnök adta át a Kúria 2015. március 2-i teljes ülésén. Az indokolás szerint Paczolay Péter az emlékérmet a bírói függetlenség védelme érdekében végzett kiemelkedő teljesítményére figyelemmel kapta meg.
Középiskolások az Alkotmánybíróságon – intézménylátogatási program
Középiskolai tanulóknak szóló ismeretterjesztési programot indított az Alkotmánybíróság a 3-4. (11-12.) évfolyamos tanulók részére. Célunk, hogy bemutassuk az Alkotmánybíróság feladatait, működését, és ezáltal növeljük a diákok alkotmányossággal és az alapvető jogokkal kapcsolatos ismereteit.
Paczolay Péter, az Alkotmánybíróság elnöke bemutatkozó látogatáson fogadta Colleen Bellt, az Egyesült Államok új nagykövetét
A pénteki találkozón szóba került többek között az Alkotmánybíróság működése, a hatalommegosztás kérdései és az alapvető jogok védelmének fontossága. (Fotó: Szigetváry Zsolt)